Harris ble født i Cocoa Beach, Florida og vokste opp sammen med foreldrene Tammye og Mike Harris og sin eldre bror Chris. I oppveksten så hun opp til broren og ble ofte med ham og hans venner når de skulle stå på skatebord eller surfe. Helt til hun var 14, spilte hun fotball sammen med guttelaget. Hun spilte først for Palm Bay Rangers og South Brevard United, før hun begynte på Seminole Ice-laget. I 2003 vant Harris statsmesterskapet sammen med U17 Indiatlantic Force.